இரும்பு(II) புரோமைடு

இரும்பு(II) புரோமைடு (Iron(II) bromide) FeBr2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நீரிலிச் சேர்மமான இரும்பு(II) புரோமைடு மஞ்சள் அல்லது பழுப்பு நிறத்தில் பாராகாந்தத்தன்மை கொண்ட ஒரு திண்மமாக காணப்படுகிறது. ஆய்வகங்களில் பல இரும்புச் சேர்மங்கள் தயாரிப்பதற்கான முன்னோடியாகவும் இருக்கிறது. FeBr2 சேர்மத்தின் பல நீரேற்று வடிவங்களும் அறியப்படுகின்றன.

 கட்டமைப்பு 

பெரும்பாலான உலோக ஆலைடுகள் போல இரும்பு(II) புரோமைடும் பல்பகுதிய மூலக்கூற்று கட்டமைப்பை ஏற்கிறது. தனிமைப்படுத்தப்பட்ட இரும்பு மையங்கள் ஆலைடுகளுடன் குறுக்கு தொடர்பால் இணைக்கப்பட்டுள்ளன. புரோமைடு அயனிகளின் நெருக்கப் பொதிவு அடுக்குத் தோற்றத்துடன் காட்மியம் அயோடைடு கட்டமைப்பில் இச்சேர்மம் படிகமாகிறது. இவற்றிற்கு இடையில் Fe(II) அயனிகள் எண்முகத் துளைகளில் இடம்பெற்றுள்ளனHaberecht, J.; Borrmann, H.; Kniep, R. "Refinement of the Crystal Structure of Iron Dibromide, FeBr2" Zeitschrift für Kristallographie - New Crystal Structures 2001,  vol. 216,  p. 510. . புரோமைடு அயனிகளின் நெருக்கப் பொதிவு FeCl2  சேர்மத்தின் பொதிவிலிருந்து சிறிதளவு மாறுபடுகின்றன. இங்கு FeCl2  சேர்மம் CdCl2 சேர்மத்தின் நோக்குருவில் படிகமாகிறது.

 தயாரிப்பும் வினைகளும் 

அடர் ஐதரோபுரோமிக் அமிலத்துடன் சேர்ந்த மெத்தனால் கரைசலில் இரும்புத் தூள் கலக்கப்படுகிறது. இவ்வினையில் மெத்தனால் அயனிக்கரைப்பானுடன்  [Fe(MeOH)6]Br2  ஐதரசன் வாயுவும் உண்டாகிறது. இந்த மெத்தனால் அணைவுச் சேர்மத்தை வெற்றிடத்தில் சூடாக்கினால் தூய்மையான இரும்பு(II) புரோமைடைத் தயாரிக்கலாம்G. Winter, "Iron(II) Halides" "Inorganic Syntheses" 1973, volume 14, pages 101-104. . இரும்பும் புரோமினும் வினைபுரிவதால் இரும்பு(II) புரோமைடு உருவாவதில்லை. ஏனெனில் அவ்வினையில் பெர்ரிக் புரோமைடு எனப்படும்  இரும்பு(III) புரோமைடு உருவாகிறது. 

இரண்டு சமப்பகுதி (C2H5)4NBr உடன் இரும்பு(II) புரோமைடு வினைபுரிந்து [(C2H5)4N]2FeBr4.சேர்மத்தைக் கொடுக்கிறதுN. S. Gill, F.. B. Taylor Inorganic Syntheses 1967, volume 9, page 136-142.  .
FeBr2 சேர்மம் புரோமைடு மற்ரும் புரோமினுடன் வினைபுரிந்து செறிவான நிறங்கொண்ட கலப்பு இணைதிறன் வகை [FeBr3Br9]−.Holleman, A. F.; Wiberg, E. "Inorganic Chemistry" Academic Press: San Diego, 2001.  சேர்மத்தைக் கொடுக்கிறது.  

இரும்பு(III) சேர்மங்களைப் போல FeBr2 சேர்மம் ஒரு வலிமை குறைந்த ஒடுக்கும் காரணியாகும் 

 மேற்கோள்கள் 

பகுப்பு:புரோமைடுகள்
பகுப்பு:இரும்பு(II) சேர்மங்கள்
பகுப்பு:உலோக ஆலைடுகள்
பகுப்பு:புரோமின் சேர்மங்கள்